Marsovi prirodni sateliti
<s>Planeta Mars posjeduje dva mala prirodna satelita:</s>

<s>Fobos
 Deimos</s>

<s>Marsovi sateliti su među najmanjim u Sunčevom sistemu.</s><s>Fobos je malo veći od Deimosa i kruži samo 6.000 km iznad površine Marsa.</s><s>Nema poznatih mjeseca da kruže bliže svojoj planeti.</s><s>Fobos obiđe oko Marsa tri puta dnevno, dok je udaljenijem Deimosu potrebno 30 sati za svaku orbitu.</s><s>Fobos se postepeno spiralno približava Marsu za 1,8 m bliže toj planeti svakih 100 godina.</s><s>Za 50 miliona godina predviđa se da će se ili srušiti na Mars ili raspasti formirajući prsten oko planete Mars.</s><s>Poput zemljinog Mjeseca, Fobos i Deimos su uvijek okrenuti istom stranom svoje površine prilikom obrtanja oko njihove planete.</s><s>Oba su nepravilnog oblika, sa mnogobrojnim kraterima i prekrivena prašinom i kamenjem.</s><s>Spadaju među tamnije objekte u Sunčevom sistemu.</s><s>Ovi marsovi mjeseci uglavnom imaju stijene bogate ugljenikom pomiješane sa ledom.</s><s>Vjeruje se da su oba tijela asteroidi zarobljeni marsovom gravitacijom.</s><s>Fobos ima samo 1/1000. dio gravitacione privlačne sile kao Zemlja.</s><s>Osoba teška 68 kg na Zemlji bi na Fobosu težila samo 68 grama.</s><s>NASA-in orbiter Mars Global Surveyor je pokazao dokaze o klizištima, kamenim gromadama i prašini koja je pala natrag na površinu nakon udara meteora na Fobos.</s>

<s>Fobos je dugačak 27 km po svojoj najdužoj dimenziji, a Deimos je dugačak samo 15 km.</s><s>Oba satelita su vjerovatno stara oko 2 milijarde godina, a čini se da imaju hemijski sastav vrlo sličan karbonatnim hondritima (meteoritima bogatim vodom i organskim sastojcima.) Budući da karbonatni hondriti nastaju u pojasu asteroida, smatra se vrlo vjerovatnim da su i Fobos i Deimos zarobljeni asteroidi.</s>

<s>Oba satelita imaju gustoću od oko 2 gr/cm3, nižu od Marsa kod koga je gustoća 4 g/cm3.</s><s>To kao i njihov izgled navodi astronome da smatraju Fobos i Deimos  sličnijim asteroidima nego Marsu.</s><s>Marsovi prirodni sateliti su otkriveni u augustu 1877. godine od strane američkog astronoma Asapha Halla.</s><s>Dobili su ime po likovima iz grčke mitologije, Fobos (grčki, foʊbəs, bos. panika/strah) i Deimos (grčki, Δείμος, bos. teror/strah), koji su u pratnji svog oca Aresa boga rata išli u borbu.</s><s>Ares, bog rata je Rimljanima bio poznat pod nazivom Mars.</s>

<s>Reference</s>

<s>Mars</s>

